CELEX: 32021D0935
Language: bg
Date: 2021-06-03 00:00:00
Title: Решение (ЕС) 2021/935 на Съвета от 3 юни 2021 година относно позицията, която трябва да се заеме от името на Европейския съюз на 13-ото заседание на Комисията от технически експерти на Междуправителствената организация за международни железопътни превози относно приемането на изменения на единните технически предписания за локомотивите и пътническия подвижен състав, товарните вагони, достъпността на железопътната система за лица с увреждания и лица с намалена подвижност, относно приемането на единните технически предписания, приложими за проверките относно композирането на влака и съвместимостта с маршрута, както и за подсистемата „Инфраструктура“, относно актуализирането на препратките към техническите документи, посочени в допълнение I към единното техническо предписание за подсистемата „Телематични приложения за товарни превози“, и относно преразглеждането на Единните правила за техническо приемане на железопътни средства, използвани в международно съобщение (ATMF), по отношение на структурите, които отговарят за поддръжката

10.6.2021   
               
               
                  BG
               
               
                  Официален вестник на Европейския съюз
               
               
                  L 204/39
               
            
         РЕШЕНИЕ (ЕС) 2021/935 НА СЪВЕТА
         от 3 юни 2021 година
         относно позицията, която трябва да се заеме от името на Европейския съюз на 13-ото заседание на Комисията от технически експерти на Междуправителствената организация за международни железопътни превози относно приемането на изменения на единните технически предписания за локомотивите и пътническия подвижен състав, товарните вагони, достъпността на железопътната система за лица с увреждания и лица с намалена подвижност, относно приемането на единните технически предписания, приложими за проверките относно композирането на влака и съвместимостта с маршрута, както и за подсистемата „Инфраструктура“, относно актуализирането на препратките към техническите документи, посочени в допълнение I към единното техническо предписание за подсистемата „Телематични приложения за товарни превози“, и относно преразглеждането на Единните правила за техническо приемане на железопътни средства, използвани в международно съобщение (ATMF), по отношение на структурите, които отговарят за поддръжката
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съюзът се присъедини към Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г. (COTIF), в съответствие с Решение 2013/103/ЕС на Съвета (1).
                  
               
                     (2)
                  
                  
                     Всички държави членки, с изключение на Кипър и Малта, са страни по COTIF.
                  
               
                     (3)
                  
                  
                     В съответствие с член 13, параграф 1, буква е) от COTIF беше сформирана Комисията от технически експерти (КТЕ) на Междуправителствената организация за международни железопътни превози (OTIF).
                  
               
                     (4)
                  
                  
                     Съгласно член 20, параграф 1, буква б) от COTIF и в съответствие с член 6 от притурка F (APTU) КТЕ е компетентна да приема или да изменя, inter alia, единните технически предписания (ЕТП) за локомотивите и пътническия подвижен състав (ЕТП „Локомотиви и пътнически подвижен състав“), за товарните вагони (ЕТП „Товарни вагони“), за достъпността на железопътната система за лица с увреждания и лица с намалена подвижност (ЕТП за ЛНП), техническите документи за техническата спецификация за оперативна съвместимост по отношение на подсистемата „Телематични приложения за товарни превози“ (ТСОС ТПТП), посочени в допълнение I към ЕТП за телематичните приложения за товарни превози (ЕТП ТПТП), ЕТП, приложимо за проверките относно композирането на влака и съвместимостта с маршрута (ЕТП за КВСМ), и ЕТП, приложимо за подсистемата „Инфраструктура“ (ЕТП „Инфраструктура“).
                  
               
                     (5)
                  
                  
                     На последно място, в съответствие с член 15, параграф 2 от приложение Ж към ATMF, КТЕ е компетентна да предлага преразглеждането на ATMF по отношение на структурите, които отговарят за поддръжката (СОП).
                  
               
                     (6)
                  
                  
                     КТЕ включи в дневния ред на 13-ото си заседание, което ще се проведе на 22 юни 2021 г., предложение за решения за изменение на ЕТП „Локомотиви и пътнически подвижен състав“, ЕТП „Товарни вагони“ и ЕТП за ЛНП, за приемане на ЕТП за КВСМ и ЕТП „Инфраструктура“, за актуализиране на препратките към техническите документи за ТСОС ТПТП, посочени в допълнение I към ЕТП ТПТП, и за преразглеждане на ATMF по отношение на СОП.
                  
               
                     (7)
                  
                  
                     Целесъобразно е да се установи позицията, която трябва да се заеме от името на Съюза в КТЕ и, по отношение на преразглеждането на ATMF, в Ревизионната комисия на OTIF, тъй като предложените решения ще бъдатобвързващи за Съюза.
                  
               
                     (8)
                  
                  
                     С предложените решения се цели хармонизиране на ЕТП „Локомотиви и пътнически подвижен състав“, ЕТП „Товарни вагони“ и ЕТП за ЛНП съответно с Регламент за изпълнение (ЕС) 2020/387 на Комисията (2) и Регламент за изпълнение (ЕС) 2019/772 на Комисията (3), за приемане на ново ЕТП за КВСМ и ЕТП „Инфраструктура в съответствие с Регламент за изпълнение (ЕС) 2019/773 на Комисията (4) и Регламент (ЕС) № 1299/2014 на Комисията (5), изменен с Регламент за изпълнение (ЕС) 2019/776 на Комисията (6), и отправяне на предложение към Ревизионната комисия на OTIF да преразгледа ATMF по отношение на СОП, с цел хармонизиране на правилата с Директива (ЕС) 2016/798 (7).
                  
               
                     (9)
                  
                  
                     Предложените решения са в съответствие с правото и стратегическите цели на Съюза, тъй като допринасят за привеждането на законодателството на OTIF в съответствие с еквивалентните разпоредби на правото на Съюза и поради това следва да бъдат подкрепени от Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 13-ото заседание на Комисията от технически експерти на Конвенцията за международни железопътни превози от 9 май 1980 г. относно приемането на изменения на единните технически предписания за локомотивите и пътническия подвижен състав, за товарните вагони, за достъпността на железопътната система за лица с увреждания и лица с намалена подвижност, относно приемането на единни технически предписания, приложими за проверките относно композирането на влака и съвместимостта с маршрута, и за подсистемата „Инфраструктура“, относно актуализирането на препратките към техническите документи за техническата спецификация за оперативна съвместимост по отношение на подсистемата „Телематични приложения за товарни превози“, посочени в допълнение I към единните технически предписания по отношение на подсистемата „Телематични приложения за товарни превози“, и относно преразглеждането на ATMF по отношение на структурите, отговарящи за поддръжката, е следната:
            
                        1)
                     
                     
                        да се гласува в подкрепа на предложените от КТЕ изменения на ЕТП за локомотивите и пътническия подвижния състав, както е посочено в работния документ на КТЕ TECH-20041-CTE13-UTP LOC PAS (приложение) и TECH-20041 LOC PAS (решение);
                     
                  
                        2)
                     
                     
                        да се гласува в подкрепа на предложените от КТЕ изменения на ЕТП за подвижния състав — товарните вагони, както е посочено в работния документ на КТЕ TECH-20042-CTE13 WAG (проектоизменения) и TECH-20042 WAG (решение);
                     
                  
                        3)
                     
                     
                        да се гласува в подкрепа на предложените от КТЕ изменения на ЕТП за достъпността на железопътната система за лица с увреждания и лица с намалена подвижност, както е посочено в работния документ на КТЕ TECH-20043-CTE UTP PRM (проектоизменения) и TECH-20043 PRM (решение);
                     
                  
                        4)
                     
                     
                        да се гласува в подкрепа на предложеното от КТЕ приемане на ЕТП, приложимо за проверките относно композирането на влака и съвместимостта с маршрута, както е посочено в работния документ на КТЕ TECH-20039 UTP TCRC и TECH-20039 TCRC (решение);
                     
                  
                        5)
                     
                     
                        да се гласува в подкрепа на предложеното от КТЕ приемане на ЕТП, приложимо за подсистемата „Инфраструктура“, както е посочено в работния документ на КТЕ TECH-20040-UTP INF (проект) и TECH-20040 INF (решение);
                     
                  
                        6)
                     
                     
                        да се гласува в подкрепа на предложението на КТЕ за актуализиране на препратките към техническите документи за ТСОС ТПТП, посочени в допълнение I към ЕТП ТПТП, както е посочено в работния документ на КТЕ TECH-21009-CTE UTP TAF (решение);
                     
                  
                        7)
                     
                     
                        да се гласува в подкрепа на преразглеждането на ATMF по отношение на структурите, които отговарят за поддръжката, както е посочено в работния документ на КТЕ TECH-20045 ATMF (решение).
                     
                  
         
            Член 2
            След като бъдат приети, решенията на КТЕ се публикуват в Официален вестник на Европейския съюз, като се посочва датата на влизането им в сила.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 3 юни 2021 година.
            
               
                  За Съвета
               
               
                  Председател
               
               P.N. SANTOS
            
         
         
            (1)  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).
         
            (2)  Регламент за Изпълнение (ЕС) 2020/387 на Комисията от 9 март 2020 г. за изменение на регламенти (ЕС) № 321/2013, (ЕС) № 1302/2014 и (ЕС) 2016/919 по отношение на разширяването на областта на употреба и преходните фази (ОВ L 73, 10.3.2020 г., стр. 6).
         
            (3)  Регламент за изпълнение (ЕС) 2019/772 на Комисията от 16 май 2019 г. за изменение на Регламент (ЕС) № 1300/2014 по отношение на списъка на активите с оглед идентифициране на пречките пред достъпността, предоставяне на информация на потребителите, както и наблюдаване и оценяване на напредъка относно достъпността (ОВ L 139I, 27.5.2019 г., стр. 1).
         
            (4)  Регламент за изпълнение (ЕС) 2019/773 на Комисията от 16 май 2019 г. относно техническата спецификация за оперативна съвместимост по отношение на подсистемата „Експлоатация и управление на движението“ на железопътната система на Европейския съюз и за отмяна на Решение 2012/757/ЕС (ОВ L 139I, 27.5.2019 г., стр. 5).
         
            (5)  Регламент (ЕС) № 1299/2014 на Комисията от 18 ноември 2014 г. относно техническите спецификации за оперативна съвместимост по отношение на подсистемата „Инфраструктура“ на железопътната система в Европейския съюз (ОВ L 356, 12.12.2014 г., стр. 1).
         
            (6)  Регламент за изпълнение (ЕС) 2019/776 на Комисията от 16 май 2019 г. за изменение на регламенти (ЕС) № 321/2013, (ЕС) № 1299/2014, (ЕС) № 1301/2014, (ЕС) № 1302/2014, (ЕС) № 1303/2014 и (ЕС) 2016/919 на Комисията и Решение за изпълнение 2011/665/ЕС на Комисията относно привеждането в съответствие с Директива (ЕС) 2016/797 на Европейския парламент и на Съвета и изпълнението на специфичните цели, определени в Делегирано решение (ЕС) 2017/1474 на Комисията (ОВ L 139I, 27.5.2019 г., стр. 108).
         
            (7)  Директива (ЕС) 2016/798 на Европейския парламент и на Съвета от 11 май 2016 г. относно безопасността на железопътния транспорт (ОВ L 138, 26.5.2016 г., стр. 102).